  Удмуртиысь Кун Кенешлэн пресс-службаез Майя Бывальцева 26-тӥ оштолэзе Чернобыльысь атом электростанциын шимучыр луэм дырысен 36 ар тырмиз. Ижкарын солы тупатэм но калыкез кыштлыклэсь утён понна улонзэс, тазалыксэс сётэм муртъёсты буре ваёнлы сӥзем ужрад ортчиз. Со сярысь Удмуртиысь Кун Кенешлэн пресс-службаез ивортӥз. Радиаци шимучыръёсын быремъёслы сӥзем синпелет доры ветеранъёс-чернобылецъёс, шимес учыръёслэсь бервылзэс утялтонэ пыриськемъёслэн но быремъёслэн семьяоссы, улосвыл но кар кивалтӥсьёс, мер огазеяськонъёслэн ёзчиоссы люкаськылӥзы. « Туннэ ми тау шуиськом ваньмызлы, кин кышкытлык шоры учкытэк  кылкутонэз ас вылаз басьтӥз но шимучырлы эшшо бадӟымгес интывылэ вӧлмыны ӧз сёты » Алексей Чернов, Удмуртилэн Кун Кенешысьтыз ужъя, мерлыко политикая но ветеранъёсын ужанъя ялан ужась ӧрилэн тӧроез Чернобыльысь шимучырлэсь бервылзэ утялтонэ Удмуртиысь 3 сюрс 500-лэсь трос адями пыриськиз. Тросэз соос улонысь кошкизы ни. Митинге люкаськемъёс синпелет доры сяськаос понӥзы, быремъёсты минут ӵоже чус улыса буре вайизы. Тегъёс: Ижкар Чернобыльысьшимучыр буреваён Удмуртия  